CELEX: 62018TB0330
Language: et
Date: 2019-05-08 00:00:00
Title: kohtuasi T-330/18: Üldkohtu 8. mai 2019. aasta määrus — Carvalho jt versus parlament ja nõukogu (Tühistamishagi ja kahju hüvitamise nõue — Keskkond — Kasvuhoonegaaside heitkogused — 2030. aasta kliima- ja energiapakett — Direktiiv (EL) 2018/410 — Määrus (EL) 2018/842 — Määrus (EL) 2018/841 — Isikliku puutumuse puudumine — Vastuvõetamatus)

8.7.2019   
            
            
               ET
            
            
               Euroopa Liidu Teataja
            
            
               C 230/49
            
         
      Üldkohtu 8. mai 2019. aasta määrus — Carvalho jt versus parlament ja nõukogu
      (kohtuasi T-330/18) (1)
      
      (Tühistamishagi ja kahju hüvitamise nõue - Keskkond - Kasvuhoonegaaside heitkogused - 2030. aasta kliima- ja energiapakett - Direktiiv (EL) 2018/410 - Määrus (EL) 2018/842 - Määrus (EL) 2018/841 - Isikliku puutumuse puudumine - Vastuvõetamatus)
      (2019/C 230/61)
      Kohtumenetluse keel: inglise
      
         Pooled
      
      
         Hagejad: Armando Carvalho (Santa Comba Dão, Portugal) ja teised hagejad, kelle nimed on esitatud kohtumääruse lisas (esindajad: professor G. Winter, advokaat R. Verheyen ja barrister H. Leith,)
      
         Kostjad: Euroopa Parlament (esindajad: L. Darie ja A. Tamás), Euroopa Liidu Nõukogu (esindajad: M. Moore ja M. Simm)
      
         Ese
      
      Esiteks ELTL artikli 263 alusel esitatud nõue tühistada osaliselt Euroopa Parlamendi ja nõukogu 14. märtsi 2018. aasta direktiiv (EL) 2018/410, millega muudetakse direktiivi 2003/87/EÜ eesmärgiga hoogustada heitkoguste kulutõhusat vähendamist ja süsinikdioksiidiheite vähendamist toetavaid investeeringuid, ning otsust (EL) 2015/1814 (ELT 2018, L 76, lk 3), eelkõige selle artikkel 1, Euroopa Parlamendi ja nõukogu 30. mai 2018. aasta määrus (EL) 2018/842, milles käsitletakse liikmesriikide kohustust vähendada kasvuhoonegaaside heidet aastatel 2021–2030, millega panustatakse kliimameetmetesse, et täita Pariisi kokkuleppega võetud kohustused, ning millega muudetakse määrust (EL) nr 525/2013 (ELT 2018, L 156, lk 26), eelkõige selle artikli 4 lõige 2 ja I lisa, ja Euroopa Parlamendi ja nõukogu 30. mai 2018. aasta määrus (EL) 2018/841, millega lisatakse maakasutusest, maakasutuse muutusest ja metsandusest tulenev kasvuhoonegaaside heide ja sellest tulenevate kasvuhoonegaaside sidumine 2030. aasta kliima- ja energiapoliitika raamistikku ning millega muudetakse määrust (EL) nr 525/2013 ja otsust nr 529/2013/EL (ELT 2018, L 156, lk 1), eelkõige selle artikkel 4, ning teiseks ELTL artiklite 268 ja 340 alusel esitatud nõue hüvitada hagejatele väidetavalt tekitatud kahju esialgse õiguskaitse korras.
      
         Resolutsioon
      
      
                  1.
               
               
                  
                     Jätta hagi vastuvõetamatuse tõttu läbi vaatamata.
                  
               
            
                  2.
               
               
                  
                     Vajadus otsustada Climate Action Network Europe’i, WeMove Europe SCE mbH, Arbeitsgemeinschaft Bäuerliche Landwirtschafti ja Euroopa Komisjoni esitatud menetlusse astumise avalduste üle on ära langenud.
                  
               
            
                  3.
               
               
                  
                     Jätta Armando Carvalho ja teiste hagejate, kelle nimed on esitatud lisas, kohtukulud nende endi kanda ning mõista neilt välja Euroopa Parlamendi ja Euroopa Liidu Nõukogu kohtukulud.
                  
               
            
                  4.
               
               
                  
                     Jätta Climate Action Network Europe’i, WeMove Europe’i, Arbeitsgemeinschaft Bäuerliche Landwirtschafti ja komisjoni menetlusse astumise avaldustega seotud kohtukulud nende endi kanda.
                  
               
            
         (1)  ELT C 285, 13.8.2018.